**Dyddiad cyhoeddi:** 07 Mehefin 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am y wybodaeth ganlynol am y gwasanaeth rhwng Caerdydd a Rhymni:**

1. Sawl gwaith yn ystod y chwe mis diwethaf y mae’r trenau wedi cael eu gohirio neu eu canslo.
2. Pa ymyriadau fydd yn cael eu rhoi ar waith i weithredu gwasanaeth mwy llwyddiannus.
3. A yw’n gywir bod Disel wedi’i leoli yn Rhymni ar log tymor hir oherwydd bod trenau’n torri i lawr yn barhaus?

**Ar ôl adolygu eich cwestiynau, rydyn ni’n gallu darparu’r wybodaeth ganlynol:**

**Cwestiwn 1**

Gweler y daenlen sydd ynghlwm.

**Cwestiwn 2**

O’r data (colofn E), mae Yn Brydlon i 3 munud wedi bod yn gwella. Rydyn ni wedi gweld gwelliant amlwg o ran dibynadwyedd trenau Dosbarth 769 yn ddiweddar oherwydd llawer o newidynnau fel mwy o gysylltiad i’n gweithlu â’r fflyd hon sydd newydd gael ei rhaeadru ac addasiadau, yr Addasiad Oeri wedi’i uwchraddio sy’n sicrhau’r enillion mwyaf, a hefyd wedi cyflwyno chweched uned ar gyfer argaeledd ychwanegol. Byddwn yn cyflwyno’r trenau Dosbarth 231 newydd yn ystod 2022/23.

**Cwestiwn 3**

Nac ydy. Pan gafodd y fflyd Dosbarth 769 ei danfon, nid oeddent yn gydnaws â’i gilydd felly roeddent yn peri risg i raglen ‘Achub ac Adfer’ Rheilffyrdd TrC os bydd trên yn methu. Felly, er mwyn lliniaru’r risg hon, cafodd Loco Dosbarth 37 ei lleoli yn Rhymni i achub unrhyw drenau Dosbarth 769 sy’n methu a lleihau’r effaith ar ein teithwyr. Oherwydd addasiadau pellach a wneir i’r unedau Dosbarth 769 hyn, gallwn nawr eu cysylltu â’i gilydd ac felly nid oes angen Loco Cl37 arnom mwyach.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".